Kevin Anderson is oorweldig met die ondersteuning wat hy van Suid-Afrikaners kry nadat hy Roger Federer Woensdag in ’n monumentale stryd op Wimbledon geklop en deurgedring het tot die halfeindstryd van die toernooi.
Bruce Davidson, woordvoerder van Tennis Suid-Afrika, sê hy het Donderdag ’n paar boodskappe van Anderson ontvang waarin hy dankie sê vir al die ondersteuning.
“Dit was ’n taai stryd gewees en hy is baie dankbaar vir die ondersteuning. Hy was veral in sy noppies dat die president hom, Raven Klaasen en die rolstoelspeler Kgothatso Montjane op Twitter gelukgewens het. Dit is die eerste keer dat ’n president dit doen en dit is fantasties. Hy is heeltemal oorweldig.”
“Hy het gesê hy het Woensdag ’n lang dag gehad met al die verpligtinge ná die wedstryd, maar hy het goed geslaap. Hy was Donderdag ontspanne. Hy was ’n bietjie op die baan, maar het grotendeels tyd saam met sy familie deurgebring en met sy hond gaan stap.”
Hy dink omdat Suid-Afrikaners so bankvas agter Anderson gestaan het in Donderdag se wedstryd, sal hy Vrydag die knoop kan deurhak.
Suid-Afrika voer ’n geraamde 47% van sy olie uit Saoedi-Arabië in en die regering beskou dié land as ’n strategiese vennoot in die Midde-Ooste. Die totale handel tussen die twee lande het verlede jaar meer as R56 miljard beloop.
Hy is op ’n drie dae lange buitelandse besoek wat Woensdag in Abuja, Nigerië, begin het en wat in die Verenigde Arabiese Emirate sal eindig.